เอกสารหมายเลข.........................

**EM (Electronic Monitering)   
อุปกรณ์อิเล็กทรอนิกส์ติดตามตัว กับงานคุมประพฤติ**

วันที่ ๑ มกราคม ๒๕๖๒ กรมคุมประพฤติได้นำอุปกรณ์อิเล็กทรอนิกส์ติดตามตัว (em) มาใช้กับผู้กระทำความผิดควบคู่กับการคุมความประพฤติภายใต้เงื่อนไขการคุมความประพฤติ ซึ่งเป็นเป็นอีกหนึ่งนวัตกรรมที่เพิ่มขีดความสามารถของระบบงานคุมประพฤติในรูปแบบโทษระดับกลาง และการคุมความประพฤติแบบเข้มงวด อันจะนำไปสู่การส่งเสริมมาตรการทางเลือกแทนการจำคุกและยกระดับการปฎิบัติต่อผู้กระทำผิดตามมาตรฐานสากล โดยในส่วนของสำนักงานคุมประพฤติจังหวัดอ่างทอง ได้รับการจัดสรรอุปกรณ์ดังกล่าวมาจำนวน ๑๕ เครื่อง ตั้งแต่วันที่ 1 มกราคม 2562

ผู้ติดอุปกรณ์อิเล็กทรอนิกส์ติดตามตัว ( EM) ของกรมคุมประพฤติต้องเป็นผู้ที่ศาลหรือพนักงานผู้มีอำนาจสั่งคุมความประพฤติ อาทิ ผู้ถูกคุมความประพฤติตามประมวลกฎหมายอาญามาตรา ๕๖ ผู้ได้รับการพักการลงโทษ ฯลฯ พร้อมกำหนดเงื่อนไขการคุมความประพฤติด้วยอุปกรณ์อิเล็กทรอนิกส์ติดตามตัว ซึ่งอาจควบคู่กับเงื่อนไขการคุมความประพฤติอื่นๆก็ได้ หากพิจารณาแล้วเห็นว่าเหมาะสมกับผู้กระทำผิดรายนั้น ตามหลักเกณฑ์และวิธีการที่กฎหมายกำหนด

\*\*\*\*\*\*\*\*\*\*\*\*\*